OzLabs/hebrew-wiki-articles huggingface dataset:
הלושקי

שפצלה
הלושקי/גלושקה (בצ'כית ובסלובקית: Halušky; בהונגרית: Galuska) היא סוג של פסטה מבושלת טרייה, הנאכלת בעיקר כתוספת, כתוספת במרק, אך גם כמנה עצמאית.

== מקור ==
על פי המילון האטימולוגי ההונגרי, שמו של המאכל הוא תעתיק מילולי של המילה הפולנית gałuszka (כפתור קטן)<ref></ref> וכנראה התפשט באמצעות הסלובקים שגובלים עם פולין לכל הארצות שהיו כלולות באימפריה האוסטרית ולאחר מכן באימפריה האוסטרו-הונגרית. בחלק מהשפות הסלביות האות "ה-H" מתחלפת לאות "ג-G" ומכאן גם הבדלי השמות. יש עוד שני מאכלים דומים, אבל לא זהים.
* האחד הוא השפצלה הגרמני שהוא פסטה שוואבית או אלמנית בצורה מוארכת המוגשת כתוספת או עם מרכיבים נוספים כמנה נפרדת. פסטה דומה בעלת צורה עגולה יותר נקראת גם Knöpfle בבאדן-וירטמברג ובאזור המנהלי של שוואביה או Chnöpfli בשווייץ.
* השני הוא הנוקרל Nockerl האוסטרי הוא נוצר מהמילה נוקרל ממוצא בווארי-אוסטרי ולפני כ-110–120 שנים הוא נוצר מהגרסה הקטנה של המילה הדרום-גרמנית-אוסטרית Nock, שפירושה חצץ, סלע כדורי, שונית סלע (הכוונה לחתיכות הבצק שצצות מתוך המים הרותחים)
* השלישי הוא כאמור ההלושקי

== הכנת ההלושקי/גלושקה ==
בניגוד לנוקרל שהוא בקוטר 5–15 מ"מ ממוצא אוסטרי-גרמני, שנחתך דרך צלחת מחוררת למי מלח רותחים, ההלושקי/גלושקה נחתכת על פי רוב מלוח בעזרת כף או סכין ולכן היא בערך פי שניים בגודלה מהנוקרל. הבצק שלו עשוי בעיקר מהמרכיבים קמח חיטה, סולת, בתוספת ביצים (בדרך כלל) ומים.

מערבבים את הקמח והביצים ליצירת בצק חצי מוצק ש"מכניסים" למים רותחים. הטכניקה של הנחת חתיכות בצק קטנות ("זריקה" בניב) – מלוח עץ (לופאריק) וניקוז ההאלושקי – הם רגעים חשובים מאוד. יש הרבה מתכונים להכנת המאכל.

== השימוש ==
התוספת הידועה של סוגי ראגו שונים פרקלט/פפריקש עוף או פפריקש בקר או מכינים אותו כמנה עצמאית עם ביצים, או בגרסאות אחרות עם כרוב, בייקון מטוגן, גבינה, שמנת חמוצה, גבינת קוטג' של פרות וכבשים, עם ובלי שמיר, או עם בצל מטוגן. כל הגרסאות מקובלות.

ישנה הגרסה של כופתאות תפודים עם גבינה שהוא מאכל בפני עצמו עם תוספת תפוחי אדמה.

== בתרבות ==
פיטר ורש כתב את הדברים הבאים על הגלושקה בנובלה שלו "Rossz asszony" (אישה רעה):

"היא לא למדה אפילו איך להכין את הגלושקה המכונה נוקדלי בבודפשט, אף על פי שיוז'י אהב את כל סוגי הגלושקה, לא רק לפפריקש עוף ופרקלט עגל, אלא גם לבדו ולא כתוספת או עם תפוחי אדמה, גבינת קוטג', ריבה."<ref>Veres Péter: Almáskert. Szépirodalmi Könyvkiadó, 1954. 272. o.</ref>

== ראו גם ==
* ניוקי

== קישורים חיצוניים ==

== הערות שוליים ==

קטגוריה:המטבח ההונגרי
קטגוריה:המטבח הצ'כי
קטגוריה:המטבח האוקראיני
קטגוריה:המטבח הפולני
קטגוריה:בצקים
קטגוריה:סלובקיה
פטר סטיפטיץ'

פטר סטיפטיץ (בקרואטית: Petar Stipetić; 24 באוקטובר 1937 – 14 במרץ 2018) היה גנרל קרואטי אשר לחם במהלך מלחמת העצמאות של קרואטיה, וכיהן כראש המטה הכללי הקרואטי בין השנים 2000–2002.

==ביוגרפיה==
סטיפטיץ' נולד ב-24 באוקטובר 1937 בעיר אוגולין למשפחה ממעמד נמוך. אביו עבד באתרי בנייה בשכר נמוך, ואמו עבדה בחקלאות. הוא למד בבית ספר יסודי ותיכון בעיר אוגולין. לאחר סיום לימודיו, הוא רצה להתקבל לפקולטה להנדסה אזרחית באוניברסיטת זגרב, אולם לא הצליח להשיג מלגה, ולהוריו לא היה כסף כדי לממן את לימודיו. ב-1956, הוא החל ללמוד באקדמיית כוחות היבשה בבלגרד. הלימודים באקדמיה היו בחינם, והעניקו חינוך מתקדם והטבות רבות. ב-1959 הוא סיים את לימודיו והחל לשרת בצבא העממי היוגוסלבי בדרגת לוטננט משנה.

הוא מונה למפקד מחלקה ברגימנט ההנדה של הצבא היוגוסלבי. המחלקה שתחת פיקודו ביצעה עבודות בנייה צבאיות שונות ברחבי המדינה. ב-1967 הוא החל ללמוד באקדמיה המתקדמת של כוחות היבשה. ב-1961 הוא סיים את לימודיו ומונה למפקד גדוד ברגימנט ההנדסה. ב-1975 הוא מונה לראש מטה הרגימנט, וכיהן בתפקיד במשך חודש בלבד לפני שהמשיך ללימודים בבית הספר למלחמה. כעבור שנה נוספת הוא סיים את לימודיו, ועד 1979 מילא תפקידים בכירים בחינוך הצבאי היוגוסלבי. לאחר מכן מונה לראש אגף ההנדה במחוז הצבאי ה-5. בין השנים 1986–1989 הוא כיהן כמפקד העיר זגרב. ב-1989 הוא הועלה לדרגת גנרל-מאיורה ומונה לראש המחלקה המבצעית של המחוז הצבאי.

לאחר שמולדתו קרואטיה הכריזה על עצמאותה במרץ 1991, סטיפטיץ' עזב את הצבא היוגוסלבי והצטרף לצבא קרואטיה. בתחילת מלחמת העצמאות של קרואטיה, הוא מילא תפקידי מטה בכירים, ובהמשך חזר לתפקיד מפקד העיר זגרב. באוגוסט 1994 הוא פוטר מהתפקיד ולא מונה לתפקיד חדש. ב-19 במאי 1995 הוא הועלה לדרגת גנרל-פולקובניקה. באוגוסט של אותה שנה, הוא השתתף בתכנון מבצע סערה כנגד הכוחות הסרביים במערב בוסניה. במהלך המבצע, כאשר נראה היה שהמתקפה משתבשת, סטיפטיץ' מונה למפקד הכוחות בשטח, וסיים את המבצע בניצחון מכריע של הצבא הקרואטי.

ב-10 במרץ 2000 הוא מונה לראש המטה הכללי הקרואטי. הוא כיהן בתפקיד עד 30 בדצמבר 2002, אז עזב את הצבא. הוא נפטר בזגרב ב-14 במרץ 2018.

==קישורים חיצוניים==
* [https://www.enciklopedija.hr/natuknica.aspx?ID=58125 פטר סטיפטיץ'] באנציקלופדיה הקרואטית
* 
* [https://www.ogulin.hr/petar-stipetic/ פטר סטיפטיץ'] באתר העיר אוגולין

קטגוריה:גנרלים קרואטים
קטגוריה:מפקדי צבאות סדירים בעת החדשה: אישים
קטגוריה:גנרלים בצבא יוגוסלביה
קטגוריה:ילידי 1937
קטגוריה:נפטרים ב-2018
יוסיפ לוציץ'

יוסיפ לוציץ (בקרואטית: Josip Lucić; נולד ב-26 באפריל 1957) הוא גנרל קרואטי בדימוס, אשר כיהן כראש המטה הכללי הקרואטי בין השנים 2002–2011.

==ביוגרפיה==
לוציץ' נולד ב-26 באפריל 1957 בפוסבסקי פודגאצ'י. לאחר שקרואטיה הכריזה על עצמאותה מיוגוסלביה, הוא התגייס לצבא קרואטיה. הוא השתתף בארגונו והקמתו של הצבא הקרואטי, ובין דצמבר 1991 לאפריל 1992, כיהן כעוזר ראש המטה הכללי הקרואטי. לאחר מכן כיהן כמפקד המחוז הצבאי אוסייק עד יוני של אותה שנה. לאחר מכן מונה לראש מנהל כוח האדם במשרד ההגנה. בדצמבר של אותה שנה מונה למפקח הצבא. בפברואר 1996 מונה למפקד האקדמיה הצבאית "פטר זרינסקי". ב-20 באוקטובר 2000 הוא מונה לסגן הרמטכ"ל. 

ב-30 בדצמבר 2002 הוא מונה לרמטכ"ל. הוא כיהן בתפקיד קדנציה אחת עד 16 בינואר 2008. לאחר מכן מונה סלאבקו באריץ' לממלא מקום הרמטכ"ל עד שיימצא מחליף קבוע. ממשלת קרואטיה והנשיא לא הצליחו למצוא מועמד מתאים, ולפיכך, ב-28 בפברואר הוא חזר לקדנציה שנייה בתפקיד. הוא היחיד בתולדות התפקיד, שכיהן בו שתי קדנציות. ב-1 במרץ 2011, הוא סיים את הקדנציה השנייה שלו ועזב את הצבא.

==קישורים חיצוניים==

* [https://www.enciklopedija.hr/natuknica.aspx?ID=37370 יוסיפ לוציץ'] באנציקלופדיה הקרואטית
* [https://www.nato.int/cps/en/natohq/who_is_who_53965.htm?selectedLocale=en יוסיפ לוציץ'] באתר נאט"ו

קטגוריה:גנרלים קרואטים
קטגוריה:מפקדי צבאות סדירים בעת החדשה: אישים
קטגוריה:ילידי 1957
סלאבקו באריץ'

סלאבקו באריץ (בקרואטית: Slavko Barić; נולד ב-27 באפריל 1957) הוא גנרל קרואטי בדימוס, אשר כיהן כסגן ראש המטה הכללי הקרואטי בין השנים 2003–2012.

==ביוגרפיה==
באריץ' נולד ב-27 באפריל 1957 בכפר בוקנג'בצ'י. הוא למד באוניברסיטת זגרב, והשלים דוקטורט ב־1981. בעקבות הכרזת העצמאות של קרואטיה ב-1991, הוא התגייס לצבא קרואטיה ולחם במלחמת העצמאות של קרואטיה. בתחילת המלחמה הוא מונה למפקד הבריגדה ה-132 של הצבא הקרואטי, וב-1992 הועבר לפקד על הבריגדה ה-136. בין השנים 1993–1995 הוא שימש כסגן מפקד המחוז הצבאי אוסייק. בין 1995–1996 הוא שימש כעוזרו הצבאי של נשיא קרואטיה. בין השנים 1996–1997 הוא שימש כשליח הצבאי של הנשיא לאזור הדנובה הקרואטי. בין השנים 1997–1999 הוא היה הנציג הנשיאותי לשירותי פירוק המוקשים האזרחיים. בין 2001–2003 הוא שימש כמושל הצבאי של אוסייק. בין 2003–2012 הוא שימש כסגן ראש המטה הכללי הקרואטי. בין 16 בינואר 2008 ל-28 בפברואר של אותה השנה, הוא שימש כממלא מקום הרמטכ"ל. מ-1 בנובמבר 2012 עד 31 בדצמבר 2017, הוא היה מנהל האקדמיה הצבאית הקרואטית "פטר זרינסקי". הוא פרש מהצבא בתחילת 2018.

==קישורים חיצוניים==
* [https://www.enciklopedija.hr/natuknica.aspx?id=5933 סלאבקו באריץ'] באנציקלופדיה הקרואטית
* [https://www.morh.hr/general-pukovnik-slavko-baric-cv/ סלאבקו באריץ'] באתר הצבא הקרואטי

קטגוריה:גנרלים קרואטים
קטגוריה:ילידי 1957
ניטיש קומאר

ניטיש קומאר (בהינדי: नीतीश कुमार; נולד ב-1 במרץ 1951) הוא פוליטיקאי הודי המכהן כראש השרים של ביהר ונשיא מפלגת ג'נטה דאל (מאוחדת).

== ביוגרפיה ==
ניטיש קומאר נולד ב-1 במרץ 1951 ב שבביהר, והוא בעל תואר ראשון בהנדסה ממכללת ביהר להנדסה שבפטנה. לפני שהצטרף לפוליטיקה, עבד במועצת החשמל של ביהר.

ב-1974 הצטרף קומאר ל, ארגון סטודנטים שמחה נגד השחיתות בממשלת ביהר. חברותו בארגון הביאה לכליאתו במהלך מצב החירום בהודו, מיוני 1975 ועד ינואר 1977, יחד עם מרבית חברי האופוזיציה במדינה, ולאחר שחרורו הצטרף לג'נטה עם הקמתה בראשית 1977.

ב-1985 נבחר לראשונה ל. ב-1989 מונה למזכיר הכללי של הג'נטה דאל בביהר, ובבחירות ללוק סבהה ב-1989 נבחר כחבר בלוק סבהה מטעם המפלגה. באפריל 1990 מונה לשר החקלאות והקואופרציה, תפקיד בו החזיק עד נובמבר אותה שנה.

בבחירות ללוק סבהה ב-1991 נבחר מחדש ללוק סבהה, ומ-1991 עד 1993 היה למזכיר הכללי של הג'נטה דאל. ב-1994 הצטרף לג'ורג' פרננדס שעזב את המפלגה והקים את מפלגת .

לאחר הבחירות ללוק סבהה ב-1998 המפלגה הצטרפה לממשלת אטאל ביהארי ואג'פאיי ממפלגת העם ההודית וקומאר מונה לשר הרכבות, ובאפריל מונה גם לשר התחבורה היבשתית. הוא התפטר מתפקיד שר הרכבות באוגוסט 1999, בעקבות תאונת הרכבת בגאיסאל, ומתפקיד השררה שני באוקטובר. מנובמבר 1999 ועד מרץ 2000 ושוב עד למאי 2004 שימש כשר החקלאות. ממרץ 2001 עד יולי 2001 היה ממונה גם על הרכבות.

מפלגת סמאטה התאחדה עם שני פלגים נוספים מהג'נטה דאל המקורית באוקטובר 2003, כשהאיחוד נקרא ג'נטה דאל (מאוחדת).

בבחירות ללוק סבהה ב-2004 הפסיד קומאר במחוז הבחירה המסורתי שלו, אך ניצח במחוז בחירה נוסף בו התמודד במקביל.

במרץ 2000 שימש במשך שבעה ימים כראש השרים של ביהר. ב-24 בנובמבר 2004 נבחר לתפקיד בשנית, וכיהן בו עד ל-17 במאי 2014, כשהתפטר בעקבות כישלון מפלגתו בבחירות ללוק סבהה ב-2014. ב-22 בפברואר 2015 חזר לתפקיד, והוא מחזיק בו מאז.

בדצמבר 2023 מונה קומאר לנשיא ג'נטה דאל (מאוחדת).

ב-28 בינואר 2024 התפטר קומאר מתפקיד ראש השרים על מנת לשוב ולהתמנות באותו יום מטעם קואליציה עם מפלגת העם ההודית.

== חיים אישים ==
קומאר התחתן בפברואר 1973 עם מנג'ו קומארי סינה (נפטרה במאי 2007), ולהם ילד אחד.

== קישורים חיצוניים ==

==הערות שוליים ==

קטגוריה:ראשי ממשלות המדינות והטריטוריות של הודו
קטגוריה:ביהר
קטגוריה:חברי הלוק סבהה
קטגוריה:אישים שנכלאו במהלך מצב החירום בהודו
קטגוריה:חברי הג'נטה דאל
קטגוריה:ילידי 1951
תנועת ההתעוררות הלאומית של דרום אזרבייג'ן

תנועת ההתעוררות הלאומית של דרום אזרבייג'ן (באזרית: Güney Azərbaycan Milli Oyanış Hərəkatı/گۆنئی ﺍذربایجان میللی وْیانؽش حرکتی) היא קבוצה שבסיסה בבירה האזרית באקו הדוגלת בהגדרה עצמית של ,<ref></ref> וב"איחוד של אזרים המתגוררים משני צדי נהר אראס".<ref></ref> נהר זה מסמן את רוב גבול אזרבייג'ן–איראן, ואיחוד האזרים משני צדדיו יגשים בפועל את רוב חזון אזרבייג'ן השלמה.

== הקמה ומטרות ==
בייסודה, בשנת 2002, הופרדה הקבוצה מקבוצה אחרת המכונה "SANLM".<ref></ref> מייסד הקבוצה הוא , והיא מתיימרת מתיימרת לייצג את האינטרסים של .<ref></ref>

 הייתה מיוצגת בעבר ב על ידי תנועה זו.<ref></ref>

== ראו גם ==
* זכויות האדם באיראן

== קישורים חיצוניים ==

* 

== הערות שוליים ==

קטגוריה:אזרבייג'ן: ארגונים
קטגוריה:יחסי אזרבייג'ן–איראן
קטגוריה:איראן: מפלגות
יחסי איחוד האמירויות הערביות – מקדוניה הצפונית

יחסי איחוד האמירויות הערביות–מקדוניה הצפונית הם יחסי החוץ בין איחוד האמירויות הערביות למקדוניה הצפונית. לאיחוד האמירויות הערביות יש שגריר לא תושב למקדוניה הצפונית המוצב ברומא, ואילו מקדוניה הצפונית מחזיקה בשגרירות באבו דאבי.

במרץ 2023 נפגש נשיא מקדוניה הצפונית, סטבו פנדרובסקי, עם נשיא איחוד האמירויות הערביות, שייח' מוחמד בן זאיד אאל נהיאן.<ref></ref> אאל נהיאן הביע רצונות לשיפור נוסף של היחסים בין שתי המדינות. מקדוניה הצפונית הביאה משלחת לפגישה, ואיחוד האמירויות הערביות שיתפה את שריה בפגישה.

לאחר פגישה זו הוכרז על חתימת מזכר הבנות המעניק פטורים מוויזה לבעלי דרכונים שהונפקו על ידי אחת משתי ממשלות המדינות.

מאוחר יותר באותו חודש, איחוד האמירויות הערביות שלחה משלחת לאוחריד, והודיעה על תמיכתה בתוכנית בחסות האיחוד האירופי לנורמליזציה של יחסי סרביה–קוסובו.בהמשך חזרה בה איחוד האמירויות הערביות מתמיכתה, בעקבות ביקורו בבלגרד ובפלסטרינה של שר החוץ של המדינה, שייח' עבדאללה בן זאיד אאל נהיאן.

פגישות דו-צדדיות נוספות בין מנהיגי שתי המדינות נערכו באוקטובר 2022 בין ראשי הממשלות של שתי המדינות. באותה פגישה עסקו בטיסות בין-לאומיות בין שתי המדינות.

כמה מאזרחי איחוד האמירויות הערביות נמלטו ממנה, וביקשו מקלט במקדוניה הצפונית. בקשות אלה נדחו בחלק מהמקרים. דחיית בקשתו של הינד מוחמד אלבולוקי ב-2019 נדונה בתקשורת הבין-לאומית.

איחוד האמירויות הערביות היא יעד נפוץ למהגרים ממקדוניה הצפונית; במיוחד עבור מהגרי עבודה.

==הערות שוליים==
מכונית ראש הממשלה (הממלכה המאוחדת)

ריינג' רובר סנטינל מכונית ראש הממשלה הנוכחית
מכונית ראש הממשלה (באנגלית: Prime Ministerial Car), היא רכב השרד של ראש ממשלת בריטניה. מאז ומתמיד שימשו את ראשי ממשלות בריטניה מכוניות היצרניות המקומיות. 

המכוניות נבחרות ומתוחזקות בידי נהגים שהם שוטרים מפיקוד האבטחה של משטרת המטרופולין. כיום בשנת 2023 מכונית ראש הממשלה היא היא ריינג' רובר סנטינל.

== מפרט כללי ==
מכונית ראש הממשלה היא גרסה מיוחדת משוריינת של התוצרת המקומית שמיועדת לראש הממשלה משום שהמכונית בעלת מפרט המיועד לעמוד בפני ירי מנשק קל ומטעני צד.

בנוסף, דגמי המכונית מצוידים במערכת המסוגלת לסנן גזים רעילים במקרה של מתקפת טרור כימית או ביולוגית ובמערכת קשר אינטגרלית, המאפשרת ליושבים ברכב להינעל בתוכו במקרה של התקפה.

== גרסאות קודמות ==
מאז ומתמיד התניידו ראשי ממשלות בריטניה במכוניות שרד תוצרת תעשיית הרכב הבריטית. עד שנת 2021 מכונית ראש הממשלה הייתה מתוצרת חברת יגואר.
מכונית ראש הממשלה יוצאת מ[[רחוב דאונינג, 2014]]
עד כהונתה של מרגרט תאצ'ר בשנות ה-80 התניידו ראשי ממשלת בריטניה ברכב מסוג רובר P5. מאז תאצ'ר ועד לבוריס ג'ונסון ב-2021 התניידו ראשי הממשלות ברכבי יגואר XJ.

=== מכוניות לאורך השנים ===
* המבר פולמן – וינסטון צ'רצ'יל, קלמנט אטלי, אנתוני אידן, הרולד מקמילן, אלק דאגלס-יום.
* רובר P5 – הרולד וילסון, אדוארד הית', ג'יימס קלהאן ומרגרט תאצ'ר.
* יגואר XJ (סדרה 3) – מרגרט תאצ'ר, ג'ון מייג'ור.
* יגואר XJ (XJ40) – טוני בלייר, גורדון בראון.
* יגואר XJ (X351) – דייוויד קמרון, תרזה מיי, בוריס ג'ונסון.
* ריינג' רובר סנטינל – בוריס ג'ונסון, ליז טראס, רישי סונאק.

== הערות שוליים ==

קטגוריה:ראש ממשלת בריטניה
קטגוריה:כלי רכב משוריינים בריטיים
דראגו לובריץ'

דראגו לובריץ (בקרואטית: Drago Lovrić; נולד ב-2 בדצמבר 1961) הוא גנרל קרואטי בדימוס, אשר כיהן כראש המטה הכללי הקרואטי בין השנים 2011–2016.

==ביוגרפיה==
לובריץ' נולד ב-2 בדצמבר 1961 בכפר גורניי ווקשיץ' ליד ברצ'קו. הוא למד באקדמיה הצבאית בבלגרד וב-1983 סיים את לימודיו והחל לשרת בצבא העממי היוגוסלבי. באוגוסט 1991, לאחר שקרואטיה הכריזה על עצמאותה, הוא ערק מהצבא היוגוסלבי והתגייס לצבא קרואטיה. הוא לחם במלחמת העצמאות של קרואטיה, ובשנת 1992 מונה למפקד הבריגדה ה-153. בפברואר 1993 הוא עבר לפקד על הבריגדה ה-202. ביולי 1994 הוא עבר לשמש כסגן ראש מטה המחוז הצבאי גוספיץ'. בפברואר 1995 הוא מונה לסגן מפקד המחוז הצבאי.

בשנת 1996 פורק המחוז הצבאי גוספיץ', ולובריץ' עבר לשמש כסגן מפקד המחוז הצבאי קרלובץ. בספטמבר 1998 הוא מונה למפקד בפועל של אזור הקורפוס ה-1, ובאוקטובר 1999 עבר לשמש כסגן סגן ראש מחלקת המבצעים במטה הכללי. מאוקטובר 2000 עד פברואר 2007, הוא היה ראש המנהלה לעניינים מבצעיים של המטה הכללי. מספטמבר 2007 עד פברואר 2011, הוא שהה בבריסל כנציג קרואטיה בוועדות הצבאיות של נאט"ו והאיחוד האירופי. ב-1 במרץ 2011 הוא מונה לראש המטה הכללי הקרואטי וכיהן בתפקיד עד 1 במרץ 2016.

==קישורים חיצוניים==

* [https://www.enciklopedija.hr/natuknica.aspx?ID=69405 דראגו לובריץ'] באנציקלופדיה הקרואטית
* [https://www.nato.int/cps/en/natolive/who_is_who_65110.htm דראגו לובריץ'] באתר נאט"ו

קטגוריה:גנרלים קרואטים
קטגוריה:מפקדי צבאות סדירים בעת החדשה: אישים
קטגוריה:אנשי צבא יוגוסלבים
קטגוריה:ילידי 1961
לאפיצ'י

לאפיצ'י (בבלארוסית: Бялынічы) היא עיירה חקלאית במחוז מוהילב במזרח בלארוס, 28 ק"מ צפונית-מערבית לאסיפוביצ'י.

ב-2009 היו בעיירה 1,782 תושבים.

לאפיצ'י שייכת למחוז המשנה אסיפוביצ'י.

== היסטוריה ==
האזכור הראשון בכתב של העיירה הוא משנת 1560.

כנסיית סיינט ג'ורג' המנצח (1868) - מורשת אבודה.

בתחילת המאה ה-20 נבנתה ונפתחה תחנת רכבת באותו השם.

5 קילומטרים צפונית-מזרחית לכפר נמצאת שמורה ביולוגית בעלת חשיבות מקומית - הארבורטום של דובראבה.

עד למלחמת העולם השנייה הייתה בעיירה קהילה יהודית וישיבה בה לימדו הרב ישראל איסר שפירא והרב אברהם יצחק גרשונוביץ.

== כלכלה ==
* קואופרטיב ייצור חקלאי (SPK) "חווה קיבוצית "לפיצי"" (יו"ר - אלשקביץ' ניקולאי איבנוביץ')
* מפעל הייצור העירוני המאוחד של אוסיפוביץ'י "Rayservice"
* OJSC Gazprom transgaz סניף בלארוס Osipovichskoye UMG

==אקלים==
האקלים בלאפיצ'י מתון עם קיץ חמים וחורף מתון. הטמפרטורה הממוצעת בינואר היא C°5-, ביולי היא +18.3 מעלות צלזיוס. רוחות דרום בחורף, ורוחות מזרחיות וצפון מזרחיות בקיץ. מהירות הרוח הממוצעת היא 3 מטר לשנייה. כמות המשקעים השנתית היא 550–650 מ"מ.

== קישורים חיצוניים ==
* ()
* [http://wikimapia.org/#lat=53.43853&lon=28.565741&z=13&l=28&m=b&v=8&search=лапичи Лапичи]
* [http://bobruisk.hram.by/news/20110712.html Престольный праздник в д. Лапичи]

== הערות שוליים ==

קטגוריה:מחוז מוהילב: ערים
קטגוריה:קהילות יהודיות בבלארוס
מירקו שונדוב

מירקו שונדוב (בקרואטית: Mirko Šundov; נולד ב-15 בינואר 1962) הוא גנרל קרואטי בדימוס, אשר כיהן כראש המטה הכללי הקרואטי בין השנים 2016–2020.

==ביוגרפיה==
שונדוב נולד ב-15 בינואר 1962 בכפר בראצ'ביץ'. לאחר שקרואטיה הכריזה על עצמאותה מיוגוסלביה ב-1991, הוא הצטרף לצבא קרואטיה ולחם במלחמת העצמאות של קרואטיה.

בין השנים 1992–1995 הוא שימש כמפקד בריגדת המשמר ה-4. ב-1995 הוא מונה לראש מטה וסגן מפקד המחוז הצבאי ספליט. בהמשך אותה שנה הוא מונה למנהל החינוך הצבאי, ובין 1996–1998 שימש כסגן מפקד המחוז הצבאי סטון. בין 1998–2000 הוא שימש כמפקד המחוז הצבאי קנין. בין 2001–2003 שימש כמפקד פיקוד ההדרכה של הצבא הקרואטי. בין 2007–2011 שימש כמפקד האקדמיה הצבאית "פטר זרינסקי". לאחר מכן הוא נשלח לבריסל כנציג קרואטיה בוועדות הצבאיות של נאט"ו והאיחוד האירופי עד 2014. בין 2014–2016 הוא שימש כמפקח הצבא הקרואטי. ב-1 במרץ 2016 הוא מונה לראש המטה הכללי הקרואטי, וכיהן בתפקיד עד 1 במרץ 2020.

==קישורים חיצוניים==
* [https://www.enciklopedija.hr/natuknica.aspx?ID=70271 מירקו שונדוב] באנציקלופדיה הקרואטית
* [https://www.globsec.org/who-we-are/our-people/dr-sc-mirko-sundov מירקו שונדוב] באתר globsec

קטגוריה:גנרלים קרואטים
קטגוריה:מפקדי צבאות סדירים בעת החדשה: אישים
קטגוריה:קרואטים שנולדו ב-1962
עבדוליי אנדיאייה

עבדוליי ניאקטה אנדיאייה (בצרפתית: Abdoulaye Niakhaté Ndiaye; נולד ב-10 באפריל 2000) הוא כדורגלן סנגלי המשחק בעמדת הבלם בטרואה.

==קריירת מועדונים==
אנדיאייה התחיל את הקריירה שלו בקבוצת כדורגל מקומית בסנגל ובגיל 18 הצטרף לאקדמיה של אולימפיק ליון והשתלב גם בקבוצת המילואים של המועדון. ב-16 ביוני 2022 הושאל לבסטיה מהליגה הצרפתית השנייה. ב-6 באוגוסט 2022 ערך את הופעת הבכורה שלו בקבוצה בניצחון 1-4 נגד ניור בו גם הבקיע את שער הבכורה שלו.

ב-20 ביולי 2023 חתם לחמש שנים בטרואה תמורת 3.5 מיליון אירו ו-20% ממכירה עתידית של השחקן שילכו לליון.

==קריירה בינלאומית==
אנדיאייה שיחק בנבחרות הצעירות של סנגל. ב-1 בספטמבר 2023 זומן לראשונה לסגל הנבחרת הבוגרת. נכלל בסגל הנבחרת לקראת גביע אפריקה לאומות 2023.

==קישורים חיצוניים==

קטגוריה:כדורגלנים סנגלים
קטגוריה:בלמי כדורגל סנגלים
קטגוריה:כדורגלני בסטיה
קטגוריה:כדורגלני טרואה
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2023
קטגוריה:ספורטאים סנגלים בצרפת
קטגוריה:סנגלים שנולדו ב-2002
זיידו סאנוסי

זיידו סאנוסי (באנגלית: Zaidu Sanusi; נולד ב-13 ביוני 1997) הוא כדורגלן ניגרי המשחק בעמדת המגן השמאלי בפורטו.

==קריירת מועדונים==
סאנוסי התחיל לשחק כדורגל בקבוצת הנוער של ג'אגה יונייטד המקומית ובגיל 19 חתם בז'יל ויסנטה מליגת העל הפורטוגלית. בינואר הושאל למירנדלה מהליגה השלישית.

ב-16 במרץ 2019 חתם בק.ד. סנטה קלרה מהליגה הבכירה והצטרף אליה בסיום העונה. ב-15 בספטמבר ערך את הופעת הבכורה שלו בקבוצה בניצחון 0-2 נגד מוריירנסה. ב-23 ביוני 2020 הבקיע את שער הבכורה שלו בקבוצה בניצחון 3-4 נגד בנפיקה ליסבון באצטדיון האור שהיה הניצחון הראשון בהיסטוריה של סנטה קלרה באצטדיון.

ב-30 באוגוסט 2020 סאנוסי חתם לחמש שנים בפורטו. ב-25 בנובמבר הוא הבקיע את שערו הראשון בקבוצה בניצחון 1-2 נגד אולימפיק מרסיי במסגרת בשלב הבתים של ליגת האלופות, ואף נכלל בנבחרת השבוע של הטורניר. ב-7 במאי 2022 הבקיע בדקה ה-93 את השער היחיד בניצחון 0-1 נגד בנפיקה ליסבון שהבטיח לפורטו את האליפות ה-30 שלה. ב-1 בנובמבר 2022 נפצע במשחק ליגת האלופות נגד אתלטיקו מדריד.

==קריירה בינלאומית==
ב-9 באוקטובר 2020 סאנוסי ערך את הופעת הבכורה שלו בנבחרת ניגריה בהפסד 1-0 ל.

סאנוסי נכלל בסגל הנבחרת לקראת גביע אפריקה לאומות 2021 וגביע אפריקה לאומות 2023.

==תארים==
; פורטו
*ליגת העל הפורטוגלית: 2021/2022
*הגביע הפורטוגלי: 

==קישורים חיצוניים==

קטגוריה:כדורגלנים ניגרים
קטגוריה:מגני כדורגל ניגרים
קטגוריה:כדורגלני ז'יל ויסנטה
קטגוריה:כדורגלני סנטה קלרה
קטגוריה:כדורגלני פורטו
קטגוריה:כדורגלני נבחרת ניגריה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים ניגרים בפורטוגל
קטגוריה:ניגרים שנולדו ב-1997
ג'ישנו רג'וואן

דיליפ קומאר (23 באפריל 1979 - 25 במרץ 2016), הידוע בשם קומאר, היה שחק הודי שהופיע בעיקר בסרטי מלאיאלאם. הוא היה בנו של השחקן Raghavan. הוא ידוע בעיקר בזכות סרט הביכורים שלו Nammal (2002), שעליו קיבל את פרס איגוד מבקרי הקולנוע של קראלה לשחקן הטוב ביותר ופרס הסרט Mathrubhumi עבור הבכורה הטובה ביותר לגברים. סרטו האחרון היה Traffic (2016).<ref></ref><ref></ref><ref></ref><ref></ref><ref></ref>

== פילמוגרפיה ==
=== סרטים ===
{| class="wikitable"
!שנה
!שם הסרט
!תפקיד
!שפה
!הערות
!סימוכין
|-
|1987
|קיליפאטו
|יֶלֶד
|הבכורה של מלאיאלאם
|אמן ילדים
|<ref name="jishn"></ref>
|-
|2002
|נמאל
|שיבן
| rowspan="17" |מלאיאלאם
|הופעת בכורה בתפקיד ראשי
|<ref></ref><ref></ref>
|-
| rowspan="2" |2003
|צ'ונדה
|דבן
|
|<ref></ref>
|-
|Valathottu Thirinjal Nalamathe Veedu
|אג'ית' שכאר
|
|<ref></ref>
|-
| rowspan="2" |2004
|פאראם
|ראג'ו
|
|<ref></ref>
|-
|חוֹפֶשׁ
|לאלן
|
|<ref></ref>
|-
| rowspan="2" |2005
|פאורן
|מנהיג סטודנטים
|
|<ref></ref>
|-
|Nerarian CBI
|סאיקומאר
|
|<ref name="hindu 2"></ref>
|-
|2006
|צ'אקרה מוטהו
|ג'יוון ג'ורג'
|
|<ref></ref>
|-
|2008
|נג'אן
|ג'ישנו
|לא שוחרר
|<ref></ref>
|-
|2010
|יוגאפורושאן
|אייפאן
|
|<ref></ref>
|-
| rowspan="4" |2012
|נידרה
|וישוואן
|
|<ref></ref>
|-
|רגיל
|חוסה מאש
|
|<ref></ref>
|-
|מלון אוסטד
|מהרוף
|מראה קמיע
|<ref></ref>
|-
|שעות בנקאות 10 עד 4
|אבינש סקר
|
|<ref name="Review 2"></ref>
|-
| rowspan="3" |2013
|שחקנים
|הריקרישנן
|
|<ref></ref>
|-
|Annum Innum Ennum
|שרידאר קרישנה
|
|<ref></ref><ref></ref>
|-
|רבקה אוטהופ קיז'קמלה
|קורוווילה קטינגאל
|
|<ref></ref><ref></ref>
|-
|2015
|קלאפדאם
|ארון
|בכורה טמילית
|
|<ref name="indiatimes"></ref>
|-
|2016
|תְנוּעָה
|המן
|הופעת בכורה בהינדית
|סרט שלאחר המוות
|<ref></ref><ref></ref>
|}

=== סרטים קצרים ===
{| class="wikitable"
!שנה
!שם הסרט
!שפה
!הערות
!סימוכין
|-
|2017
|משחקי קארמה
|הינדי
|תפקיד ראשי
|<ref></ref>
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה הודים
קטגוריה:הודים שנולדו ב-1979
קטגוריה:הודים שנפטרו ב-2016
זיוון אביעד-בר

זיוון אביעד-בר (נולד ב-12 ביולי 1979, רמת גן) הוא קצין צה"ל בדרגת תת-אלוף, רופא צבאי מומחה ברפואה פנימית, המשמש כקצין הרפואה הראשי של צה"ל.

== ביוגרפיה ==
אביעד-בר הוא בוגר הפקולטה לרפואה של האוניברסיטה העברית כעתודאי. בשנת 2016 סיים התמחותו ברפואה פנימית במרכז הרפואי תל אביב ע"ש סוראסקי. שימש רופא גדודי של גדס"ר גולני במלחמת לבנון השנייה והשתתף בקרבות במארון א-ראס ובינת ג'בייל. היה קצין רפואה של חטיבת גולני, רופא אוגדתי וראש ענף מיון רפואי בצה"ל. בתפקידו כראש ענף מיון רפואי, היה אחראי על הוועדות הרפואיות למשרתים ולמועמדים לשירות ביטחון וקביעת מדיניות ספר הפרופילים בצה"ל.

בחודש דצמבר 2021 פיקד על תרגיל-פתע בפיקוד דרום, אשר תוכנן בדרג מטכ"לי, ובו תורגל תרחיש "הסלמה ברצועת עזה". בתרגיל זה שונתה שיטת פינוי פצועים שהייתה נהוגה בצה"ל. בעוד שבעבר פונו פצועים לתאג"ד, תורגל פינוי פצועים ישירות למרכז הרפואי סורוקה, במסוק או ברכב.

ב-10 ביולי 2024 הועלה לדרגת תא"ל, ונכנס לתפקידו כקצין הרפואה הראשי.<ref></ref>

==חיים אישיים==
אביעד-בר הומוסקסואל מוצהר, נשוי לארז ואב לשניים.

==הערות שוליים==

קטגוריה:רופאים צבאיים ישראלים
קטגוריה:תתי-אלופים בצה"ל
קטגוריה:להט"בים ישראלים
קטגוריה:ישראלים שנולדו ב-1979
פניר טיקה

פניר טיקה (בהינדי: पनीर टिक्का; באנגלית: Paneer tikka או Paneer Soola<ref></ref> או Chhena Soola) הוא מאכל הודי העשוי מנתחי גבינת פניר או גבינת צ'הנה כבושים בתבלינים וצלויים בטנדור.<ref name="td07"></ref><ref name="th11"></ref> זוהי אלטרנטיבה צמחונית לעוף טיקה ומנות בשר אחרות.<ref name="dna08"></ref><ref name="sk10"></ref><ref name="thm07"></ref> זהו מאכל פופולרי שזמין בהודו ובמדינות עם פזורה הודית.<ref name="tt09"></ref><ref name="etd06"></ref>

== הכנה ==
נתחי גבינת פניר, סוג של גבינה טרייה, מושרים בתבלינים ואז מסדרים אותם על שיפוד עם פלפלת (פלפלים), בצל ועגבניות. שיפודים אלו נצלים בטנדור (תנור) ולאחר מכן המנה מוגשת חמה, מתובלת במיץ לימון וצ'אט מסאלה.<ref name="sk09"></ref> לפעמים המנה מלווה בסלט או צ'אטני נענע.<ref name="sk"></ref> מנות טיקה הולכות באופן מסורתי טוב עם צ'אטני נענע.<ref name="po07"></ref> הפניר, על אף שהוא רך, יש לו חריכה חדה על פני השטח ואינה מתפרקת.<ref name="thc06"></ref>

== וריאציות ==
כשפניר טיקה מוגשת עם רוטב, היא נקראת פאניר טיקה מסאלה.<ref name="mpjbc06"></ref> היא מוגשת גם בעטיפה (כמו לאפה), כרול פאניר טיקה, כאשר הפאניר טיקה עטופים לתוך לחם שטוח הודי בהגשה.<ref name="th04"></ref> סוג של פאניר טיקה עשוי גם כקבב.<ref name="ak09"></ref>

במהלך השנים, היו כמה וריאציות, כמו Kashmiri paneer tikka, שבו הפניר ממולא בשקדים קצוצים וצלוי על הגריל,<ref name="th06"></ref> מגוון מאכלים מהמטבח סיני, paneer tikka masala chow mein,<ref name="toi02"></ref> ודוסה ממולאת פניר טיקה.<ref name="th03"></ref>

גם רשתות מזון מהיר בינלאומיות בהודו שילבו את הפניר טיקה בתפריטיהן. לדוגמה, פיצה האט ודומינו'ס פיצה מציעות תוספת של פניר טיקה על הפיצות שלהן,<ref name="toi09"></ref><ref name="scb08"></ref> בעוד שסאבוויי מציעה כריך פאניר טיקה<ref name="et02"></ref> ולמקדונלד'ס יש רול של פניר טיקה בתפריט שלה. מותג הבינגו של חטיף תפוחי אדמה של החברה ההודית הענקית ITC ייצרה חטיף בטעם פניר טיקה.<ref name="rediff07"></ref> לפני כן, בשנת 2003, מאג'י (Maggi) של נסטלה יצאה לשוק במגוון מוכן לבישול של פאניר טיקה.<ref name="knkjm"></ref> גם חברות אחרות מציעות תערובות תבלינים וגרסאות מוכנות לאכילה של פניר טיקה.<ref name="fnb11"></ref>

== גלריה ==
<gallery>
קובץ:Paneer_Tikka_Seek.JPG
קובץ:Paneer_Tikka_in_India.jpg
קובץ:Panner_Tikka.jpg
קובץ:Tikka_Paneer.jpg
קובץ:Tikka_array.jpg
קובץ:Home_made_Paneer_Tikka_prepared_in_air_frier.jpg
קובץ:Paneer_Tikka_2.jpg
קובץ:Angara_Paneer_Tikka.jpg
קובץ:Paneer_tikka_1.jpg
קובץ:Paneer_Tikka_Masala.jpg
קובץ:Paneer_Tikka_(2172840954).jpg
</gallery>

== קישורים חיצוניים ==

== הערות שוליים ==

קטגוריה:המטבח ההודי
ג'נטה דאל (מאוחדת)

ג'נטה דאל (מאוחדת) (בהינדי: जनता दल (यूनाइटेड)) היא מפלגה פוליטית בהודו, שמרכזה כיום הוא בביהר וג'הרקנד.

== היסטוריה ==
ג'נטה דאל (מאוחדת) היא גלגול של מספר פלגים מהג'נטה דאל המקורית שהוקמה ב-1988. פלגים שונים פרשו מהמפלגה המקורית במהלך שנות התשעים, בהם מפלגת סמאטה של ג'ורג' פרננדס וניטיש קומאר, שפרשה ב-1994, והראשטריה ג'נטה דאל של לולו פרסד ידאב ב-1997. המפלגה התפצלה ב-1999, כשמנהיגי המפלגה החליטו לחבור לממשלת אטאל ביהארי ואג'פאיי השלישית, דבר שגרם לפרישת פלג שנקרא הגנטה דאל (חילונית) שבסיסה בקרנאטקה בראשות ה. ד. דווה גאודה. שארית המפלגה קיבלה את השם ג'נטה דאל (מאוחדת).

באוקטובר 2003 התמזגו הג'נטה דאל (מאוחדת), מפלגת סמאטה ומספר מפלגות נוספות למפלגה מאורגנת מחדש בשם ג'נטה דאל (מאוחדת). גורג' פרננדס, נשיא מפלגת סמאטה, מונה לנשיא המפלגה, בעוד שראד ידאב, נשיא הג'נטה דאל (מאוחדת) לפני האיחוד, היה למזכיר הוועדה הפרלמנטרית של המפלגה. המהלך נועד בין היתר כדי לאחד כוחות מול הקראשטריה ג'נטה דאל, שהייתה לגורם הדומיננטי בפוליטיקה של ביהר, ואף הצליחה להביא להדחת ניטיש קומאר מתפקיד ראש השרים במדינה למרות ניצחון דחוק בבחירות לאספה המחוקקת של המדינה במרץ 2000.

המפלגה הגיעה לשלטון בביהר ב-2005, לאחר שתי מערכות בחירות רצופות, הראשונה בפברואר והשנייה באוקטובר, כשבראשונה הייתה למפלגה השנייה בגודלה לאחר הראשטריה ג'נטה דאל אך הצליחה לחסום את דרכה מהקמת ממשלה, ובשנייה זכתה ברוב.

המפלגה פרשה מהברית הדמוקרטית הלאומית שבראשות מפלגת העם ההודית ביוני 2013, לאחר ההכרזה על נרנדרה מודי כמועמד המפלגה לראשות מממשלת הודו בבחירות ב-2014. ב-2015 הקימה המפלגה ברית עם הקונגרס הלאומי ההודי והראשטריה ג'נטה דאל לקראת הבחירות לאספה המחוקקת במדינה, אך ב-2017 פרשה ממנה ושבה לברית עם מפלגת העם ההודית. באוגוסט 2022 שבה המפלגה וניתקה את הברית עם מפלגת העם, כשהיא חוזרת לברית עם הקונגרס.

הברית עם הקונגרס נמשכה כשנה ומחצה, ובינואר 2024 שוב החליפה המפלגה צדדים וחזרה לברית עם מפלגת העם ההודית.

== אידאולוגיה ==
המפלגה, כמו הג'נטה דאל, פועלת למען קידום ואפליה מתקנת לקאטסות הנמוכות ובני השבטים. דגל נוסף של המפלגה הוא פיתוח כלכלי.

== תוצאות בחירות ==
{|class="wikitable mw-collapsible mw-collapsed" width="275"
!colspan="6"|לוק סבהה
|-
!שנה
!מושבים
!מצביעים
!אחוז
! שינוי
! מדינות
|-
|1999
|
|1,12,82,084
|3.10%
|חדש
|ביהר (18) קרנאטקה (3)
|-
|2004
|
|91,44,963
|2.53%
|13 
|ביהר (6) לקשאדוויפ (1) אוטר פרדש (1)
|-
|2009
|
|59,36,786
|1.5%
|12 
| ביהר (20)
|-
|2014
|
|59,92,281
|1.08%
|18 
|ביהר (2)
|-
|2019
|
|89,26,679
|1.45%
|14 
|ביהר (16)
|}

{|class="wikitable mw-collapsible mw-collapsed" width="275"
!colspan="6"|האספה המחוקקת של ביהר
|-
!שנה
!מושבים
!מצביעים
!אחוז
! שינוי
|-
|2000
|
|2,396,677
|6.5%
|
|-
|2005 (פברואר)
|
|3,564,930
|14.55%
|34 
|-
|2005 (אוקטובר)
|
|4,819,759
|20.46%
|33 
|-
|2010
|
|6,561,906
|22.58%
|27 
|-
|2015
|
|6,416,414
|16.8%
|44 
|-
|2020
|
|6,485,179
|15.39%
|28 
|}

==קישורים חיצוניים ==

* 
* 

== הערות שוליים ==

קטגוריה:הודו: מפלגות
קטגוריה:ביהר
קטגוריה:מפלגות שהוקמו ב-1999
קטגוריה:ג'נטה דאל
רכז רימונים

רכז רימונים הוא רוטב תיבול מזרח תיכוני ממיץ רימונים מרוכז. הרכז הוא נוזל כהה בצבע אדום - בורדו שמשמש בדרך כלל בתבשילי דגים ובשר,<ref></ref> וגם כתחליף לחומץ בסלטים. ב מוסיפים אותו לדולמה.

בשל תקופת הגידול הקצרה יחסית בין ספטמבר לדצמבר, ועל אף שפרי הרימון נשמר במשך כחודש לאחר קטיפתו ונחשב לבעל חיי מדף ארוכים יחסית, רכז הרימונים הוא אמצעי לשימור מזון לטווח ארוך המאפשר להנות מטעם הפרי במשך כל השנה.

== אטימולוגיה ==
רכז רימונים מאיראן
במטבח הפרסי מכונה הרכז "רובה אנאר" (מפרסית: رب انار) ובמטבח הקווקזי "נשארב" (נהגה נרשרב). השם נשראב שמקורו באזרית (انارشراب - narşərab), ופירושו המילולי יין רימונים, אף על פי שהוא אינו מכיל אלכוהול. הוא מורכב מ-10 אחוזים של חומצת לימון ו-45% סוכר. כך המנות מקבלות טעם חמצמץ קל בהוספתו תוך פרופיל טעם מורכב יותר.<ref></ref><ref name="Ministry of Culture and Tourism Republic of Azerbaijan 2017"></ref>

== הכנה ==
הכנת הרכז משתנה ממתכון למתכון וכוללת בדרך כלל קילוף הרימונים להוצאת גרעיניו וסחיטתם עד להפקת מיץ. המיץ מבושל במשך כמה שעות עד מחצית מנפחו המקורי ולאחר שהמיץ מתעבה מוסיפים סוכר, כוסברה, בזיליקום, קינמון, לפעמים פלפל שחור או אדום.<ref><cite class="citation web cs1" data-ve-ignore="true">[https://www.azernews.az/culture/152819.html "Narsharab, country's delicious pomegranate sauce"]. Azerbaijan State News Agency. 2019-07-04<span class="reference-accessdate">. Retrieved <span class="nowrap">2019-07-04</span></span>.</cite></ref><ref><cite class="citation book cs1" data-ve-ignore="true" id="CITEREFMinistry_of_Culture_and_Tourism_Republic_of_Azerbaijan2013">Ministry of Culture and Tourism Republic of Azerbaijan (2013). Kerimli T; Kerimov E; Ramazanova A (eds.). [https://ebooks.azlibnet.az/book/PDqvxkMR.pdf Azerbaijani Cuisine (A Collection of Recipes of Azerbaijani Meals, Snacks and Drinks)] <span class="cs1-format">(PDF)</span>. Baku: «INDIGO» print house. p.&nbsp;131. ISBN&nbsp;<bdi>978-9952-486-00-1</bdi>.</cite></ref>

==במאכלים==
עץ הרימון עמיד בפני תנאי אקלים קשים ואין דורש כמעט מים. בהתאם לכך, הוא גדל באזורים בעלי אקלים צחיח כאיראן, הודו, ואזור הים התיכון כטורקיה, מצרים, תוניסיה ומרוקו.
הרכז נפוץ מאוד ב ו כתוספת מעל מלבי, יוגורט, תבשילי קדרה, ממולאים (דולמה) וסלטים כגון חצילים בטחינה. כמו כן אפשר להוסיף אותו לתבשילי בשר כבולונז ופאי רועים.

==ערך תזונתי==
בדומה לפרי הרימון גם לרכז תכונות בריאותיות רבות.
מיץ רימונים טבעי מכיל כ-85 אחוזים מים וכ-10 אחוזים הם סוכרים בצורות שונות: סוכרוז, פרוקטוז וגלוקוז. בתהליך ההכנה מבושל המיץ ותכולת המים מצטמצת לכדי מחצית.
הרכז מכיל סיבים תזונתיים וחלבון וויטמינים כאשלגן וחומצה פולית. הרכז מכיל גם ויטמין C ו-K שהם נוגדי חימצון וגם פוליפנול שתורם לתפקוד הלב ומפחית את רמת הכולסטרול בדם.
עם זאת, בכדי לחסוך במחיר חומר הגלם, ישנם יצרנים המוסיפים סוכר באופן מלאכותי ואף חומרי טעם וריח ובכך הערך התזונתי נפגע.

לרכז בדומה למיץ הרימונים מיוחסות סגולות רפואיות שונות כמו שמירה על לחות ועור בריא ומניעת הופעת קמטים וסימני הזדקנות, חיזוק סיב השערה ומניעת נשירה, הפחתת לחץ דם גבוה, העלאת חשק מיני וניקוי מערכת העיכול אך חלק מהוויטמינים נהרסים בתהליך הבישול.

== ראו גם==
* גרנדין
* המטבח המזרח-תיכוני
* המטבח הישראלי
* המטבח הפרסי

==קישורים חיצוניים==

* 
* 

== הערות שוליים ==

קטגוריה:המטבח הטורקי
קטגוריה:המטבח הישראלי
קטגוריה:המטבח הפרסי
קטגוריה:המטבח האזרי
קטגוריה:רטבים
אנחל ליברל לוסיני

אנחל ליברל לוסיני (בספרדית: Ángel Liberal Lucini; 19 בספטמבר 1921 - 2 באוקטובר 2006) היה אדמירל ספרדי, אשר כיהן כראש מטה ההגנה (מקביל לרמטכ"ל) הראשון של ספרד.

==ביוגרפיה==
לוסיני נולד בברצלונה ב-19 בספטמבר 1921. אביו היה אנחל ליברל טרוויזיו - קצין בצבא הרפובליקה הספרדית השנייה, שנהרג בתחילת מלחמת האזרחים בספרד. ב-1938 הוא התגייס לצי הספרדי ולמד בבית הספר הצבאי הימי בקדיס. ב-1942 הוא סיים את לימודיו והחל לשרת כקצין ימי. ב-1945 הוא מונה למפקד הטרפדת LT 25. בין 1949-1950 הוא שימש כמפקד ספינת משמר החופים "ארצילה", ובין 1957-1958 פיקד על שולת המוקשים "אאולו". בין 1962-1964 הוא שימש כמפקד המשחתת "אלקלה גליאנו", ובין 1969–1970 פיקד על הסיירת "אראגון". ב-1974 הוא הועלה לדרגת קונטראלמירנטה ובתפקיד זה שימש כראש פיקוד הליווי של הצי בין השנים 1976–1977. ב-1982 הוא הועלה לדרגת אלמירנטה.

ב-11 בינואר 1984 הוא מונה לראש מטה ההגנה (מקביל לרמטכ"ל) הראשון של ספרד. הוא הוביל את ספרד להצטרפות לנאט"ו, ואף שימש כנציג ספרד בוועדה הצבאית של נאט"ו בין 1984–1985. הוא כיהן בתפקיד ראש מטה ההגנה עד 31 באוקטובר 1986, אז פרש מהצבא. הוא נפטר במדריד ב-2 באוקטובר 2006.

==קישורים חיצוניים==
* [https://www.armedconflicts.com/Liberal-Lucini-Angel-t235629 אנחל ליברל לוסיני] באתר armedconflicts
* [https://dbe.rah.es/biografias/12054/angel-liberal-lucini אנחל ליברל לוסיני] באתר Real Academia de la Historia

קטגוריה:אדמירלים ספרדים
קטגוריה:מפקדי צבאות סדירים בעת החדשה: אישים
קטגוריה:ספרדים שנולדו ב-1921
קטגוריה:נפטרים ב-2006
מבצע עוז וניר

מבצע עוז וניר היה מבצע צה"לי במלחמת חרבות ברזל ללכידת המחבלים שהשתתפו בטבח בניר עוז, בנירים ובעין השלושה, ונמלטו לדרום רצועת עזה, בדגש על ח'ירבת אח'זאעה, ולפירוק התשתיות הצבאיות של חמאס במרחב זה.

== רקע ==

ב-7 באוקטובר 2023 פתחו מחבלים פלסטינים במתקפת פתע על יישובי עוטף עזה. בין היישובים שספגו את האבדות הכבדות ביותר היה הקיבוץ ניר עוז, שחלק גדול מתושביו נרצחו במהלך הטבח, ורבים מהם נחטפו לרצועת עזה. ב-27 בדצמבר שיגר תא"ל אבי רוזנפלד, מפקד אוגדת עזה, איגרת לחיילי צה"ל בה כתב על מטרת המבצע.<ref></ref>

== מהלך המבצע ==
ב-29 בדצמבר 2023 פרסם דובר צה"ל כי צוות הקרב של חטיבה 5 תחת פיקוד אוגדת עזה, לצד כוחות שריון והנדסה, החלו את פעילותם במרחב ח'ירבת אח'זאעה בדרום רצועת עזה, משם יצאו מחבלי חמאס למתקפה על ניר עוז ב-7 באוקטובר. במהלך הפעילות כוחות צה"ל הצליחו לחסל מחבלים ותקפו פירי מנהרות, תוואי מנהור ועמדות שיגור נ"ט. במהלך הפעילות אותרו כ-40 פירי מנהרות ואמצעי לחימה רבים כגון: קלאצ'ניקוב, אקדחים, רימונים, מוקשים, משגרים ופצמ"רים. כוחות ההנדסה של צוות הקרב החטיבתי השמידו תשתיות טרור הממוקמות בבתי המחבלים אשר השתתפו בטבח ב-7 באוקטובר. ב-31 בדצמבר פשטו לוחמי חטיבה 5 על בניין העירייה.

על פי דובר צה"ל, הלוחמים איתרו ברבים מבתי העיירה חפצים פרטיים של תושבי ניר עוז שנבזזו, וציוד חקלאי שנשדד מהשדות. בנוסף, הלוחמים איתרו חוברות לימוד של חמאס המלמדות ומתרגלות שיטת הפעלת משגרי רקטות וטילים. באחד מבתי הספר בעיירה נמצאו תמונות המלמדות על סוגי אמצעי לחימה.<ref></ref><ref></ref>

== ראו גם ==
* קרב ח'וזאעה

== קישורים חיצוניים ==
* 
*
* 
* 
* 

== הערות שוליים ==

קטגוריה:הטבח בניר עוז
עוז וניר
קטגוריה:מלחמת חרבות ברזל: קרבות
האספה המחוקקת של ביהר

האספה המחוקקת של ביהר (בהינדי: बिहार बंगाल विधानसभा; באנגלית: Bihar Legislative Assembly) היא בית המחוקקים המדינתי של ביהר.

== היסטוריה ==
הגוף המחוקק הראשון בביהר הוקם ב-1912, לאחר הקמת פרובינציית ביהר ואריסה כמועצה המחוקקת של המחוז. במועצה היו 43 חברים, 24 נבחרים ו-19 ממונים, כשלמושל הייתה הסמכות למנות נציג אחד נוסף. תחת חוק ממשלת הודו, 1919 הורחבה האספה ל-76 חברים נבחרים ו-76 ממונים. חוקק הפרלמנט הבריטי את חוק ממשלת הודו, 1935, שהורה על פיצול פרובינציית ביהר ואוריסה לביהר ואוריסה. החוק גם קבע את נוהלי האספות המחוקקות במחוזות הודו הבריטית, כשהוא קובע כי בביהר יהיה בית מחוקקים דו-ביתי, וכי בבית התחתון, האספה המחוקקת, יהיו 152 חברים, שחולקו לקבוצות: 86 מושבים כלליים (הינדואים) מהם הוקצו 15 לקאסטות נמוכות, 7 לשבטים ואזורים לא מפותחים, 39 למוסלמים, 1 לאנגלו-הודים, 2 לאירופאים, 1 לנוצרים הודים, 4 למייצגי תעשייה, מסחר, מכרות ונוטעים, 4 לבעלי אדמות, 1 לאוניברסיטאות, 3 למייצגי ארגוני עובדים, 3 לנשים ו-1 לנשים מוסלמיות.

הבחירות הראשונות לאספה לאחר עצמאות הודו נערכו ב-1952, והיו לאספה 331 חברים, בהם אחד ממונה.

האספה הוקטנה ל-318 חברים נבחרים לאחר כניסת חוק ארגון מחדש של המדינות לתוקף בנובמבר 1956, בו הועבר אזור מביהר למערב בנגל. ב-1977 הוגדלה האספה ל-324 חברים נבחרים. מספרם הכולל של חברי האספה היה 325.

ב-2000 פוצלו שמונה עשרה מחוזות מביהר למדינה חדשה בשם ג'הרקנד, דבר שהקטין את האספה ל-243 חברים.

== משכן ==
בפברואר 2021 צוין 100 שנה לבניין האספה בפטנה.

== הרכב נוכחי ==
ההרכב הנוכחי של האספה המחוקקת של ביהר הוא האספה המחוקקת ה-17, שנבחרה ב-2020, והשתנה מעט בבחירות ביניים ב-2022. מפלגת השלטון היא ג'נטה דאל (מאוחדת), שהיא המפלגה השלישית בגודלה באספה אך מהווה לשון מאזניים בין הראשטריה ג'נטה דאל (79) ומפלגת העם ההודית (78), והייתה בקואליצייה עם מפלגת העם עד אוגוסט 2022 ומינואר 2024 ועם הראשטריה ג'נטה דאל והקונגרס הלאומי ההודי בין לבין.

האספה בוחרת את 16 נציגי ביהר ברג'יה סבהה.

== קישורים חיצוניים ==

* 

* 

== הערות שוליים ==

ביהר
קטגוריה:ביהר
קטגוריה:בתים תחתונים
כל יום מחדש (שיר)

"כל יום מחדש" הוא שיר של הפרויקט של עידן רייכל בביצועו של הזמר הישראלי גידי גוב. הוא יצא לאור ב-17 בדצמבר 2023, באמצעות חברת התקליטים הליקון ארומה מיוזיק, כסינגל השני מתוך אלבום האולפן החמישי של הפרויקט, מגדל של אור (2024). בדומה לקודמו, "תחזור" בביצוע רוני דלומי, את השיר כתבו והלחינו עידן רייכל ואבי אוחיון והפיק רייכל.

==רקע וכתיבה==
זה שיתוף הפעולה המקורי הראשון של גוב עם יוצרי השיר עידן רייכל ואבי אוחיון, לאחר שכחודש לפני צאתו של השיר, רייכל ביצע יחד עם חברי זהו זה!, ובהם גוב, את השיר "לפני שייגמר" של הפרויקט, במהלך העונה השישית אשר עלתה לשידור בצל מלחמת חרבות ברזל. את שיתוף הפעולה עם גוב תיאר רייכל כ"חלום ישן".

לדברי רייכל, הוא כתב את השיר מנקודת מבטו של בעלה של אחותה התאומה של סבתו, שכאשר הייתה חולה, לקראת ימיה האחרונים, אמר לה שלולא היה נשוי לה, היה מבקש ממנה להנשא לו היום, והיה "בוחר בה כל יום מחדש". על רקע מלחמת חרבות ברזל, במהלכה יצא השיר, אמר רייכל: "כן, לשיר גם בימים הקשים האלה ולשיר גם לכל אלה שאנחנו מחכים להם, בוחרים גם בהם כל יום מחדש ולא מוותרים".

==מיקומי שיא==

==היסטוריית יציאות לאור==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולמי
|17 בדצמבר 2023
|סטרימינג • הורדה דיגיטלית
|הליקון ארומה מיוזיק
|
|}

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירי הפרויקט של עידן רייכל
קטגוריה:שירי גידי גוב
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי עידן רייכל
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי עידן רייכל
קטגוריה:שירי אהבה בעברית
קטגוריה:סינגלים בהוצאת הליקון ארומה מיוזיק
עילאי טרוסט

עילאי טרוסט (נולד ב-31 במרץ 1999) הוא כדורגלן ישראלי המשחק בעמדת הקשר בהפועל חדרה.

==קריירה==
טרוסט החל את הקריירה שלו בקבוצת הילדים של מכבי חיפה ובגיל 17 הצטרף לקבוצת הנוער של הפועל באר שבע. ב-7 באוקטובר 2017 ערך את הופעת הבכורה שלו בקבוצה הבוגרת בניצחון 1–2 על מכבי פתח תקווה.

בינואר הושאל להפועל בני לוד מהליגה הלאומית. ב-13 בינואר ערך את הופעת הבכורה שלו בקבוצה בניצחון 0–1 על הפועל אשקלון. בסיום העונה נשרה הקבוצה לליגה א'. ב-25 באוגוסט 2020 חתם בהפועל עפולה, במדיה שיחק בכל משחקי הליגה של המועדון באותה עונה.

בקיץ הושאל לסקציה נס ציונה. ב-19 בספטמבר הבקיע את שער הבכורה שלו בקבוצה בניצחון 0–2 על הפועל רמת השרון. טרוסט היה שותף לעליה של המועדון לליגת העל בסיום העונה. בעקבות הישג זה שוחרר מבאר שבע וחתם על חוזה קבוע בנס ציונה. ב-18 במרץ 2023 הבקיע את שער הבכורה שלו בליגת העל, בניצחון 1–2 על הפועל חדרה.

בקיץ חתם בהפועל חדרה.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:קריית ביאליק: כדורגלנים
קטגוריה:כדורגלני הפועל בני לוד
קטגוריה:כדורגלני הפועל עפולה
קטגוריה:כדורגלני סקציה נס ציונה
קטגוריה:כדורגלני הפועל חדרה
קטגוריה:ישראלים שנולדו ב-1999
וייסלב קוקולה

וייסלב מריאן קוקולה (בפולנית: Wiesław Marian Kukuła; נולד ב-16 במרץ 1972) הוא גנרל פולני, המכהן מאז 10 באוקטובר 2023 כראש המטה הכללי הפולני.

==ביוגרפיה==
קוקולה נולד בצ'נסטוחובה ב-16 במרץ 1972. בספטמבר 1992 הוא התגייס לצבא פולין והחל ללמוד בבית הספר לקצינים בזגז'ה. הוא סיים את לימודיו ב-1996 והחל לשרת כלוטננט משנה ביחידת הקומנדו המבצעית של הצבא הפולני. בין השנים 2003–2004 הוא שרת בעיראק. בשנת 2006 הוא מונה לראש מחלקת הפיקוד והתקשורת במטה הפעילויות המיוחדות של המטה הכללי הפולני. 

ב-26 בנובמבר 2012 הוא מונה למפקד יחידת הקומנדו הצבאית. הוא כיהן בתפקיד זה עד 28 באוקטובר 2016 אז מונה לסגן מפקד כוחות ההגנה הטריטוריאליים. בתחילת 2017 הוא מונה למפקד כוחות ההגנה הטריטוריאליים. ב-1 בינואר 2023 הוא מונה לראש מחלקת משאבי אנוש במטה הכללי. ב-6 בפברואר של אותה שנה הוא מונה למפקד חיל החימוש. ב-10 באוקטובר הוא מונה לראש המטה הכללי הפולני. ב-7 בנובמבר הוא הועלה לדרגת גנרל.

==קישורים חיצוניים==

* 
* [https://www.gov.pl/web/obrona-narodowa/gen-broni-wieslaw-kukula2 וייסלב קוקולה] באתר ממשלת פולין
* [https://www.nato.int/cps/en/natohq/who_is_who_156787.htm וייסלב קוקולה] באתר נאט"ו

קטגוריה:מפקדי צבאות סדירים בעת החדשה: אישים
קטגוריה:גנרלים פולנים
קטגוריה:פולנים מעוטרי אות לגיון ההצטיינות
קטגוריה:פולנים שנולדו ב-1972
עוף לוליפופ

עוף לוליפופ (באנגלית: Chicken lollipop; מילולית "עוף של סוכרייה על מקל") הוא מתאבן פופולרי של עוף מטוגן מהמטבח ההודו-סיני.

== מאפיינים ==
עוף לוליפופ היא בעצם כנף עוף, שבה הבשר מנותק מקצה העצם ונדחק כלפי מטה, ויוצר מראה של סוכרייה על מקל.

== המתכון ==
מתכונים משתנים מעט לפי מכין המנה. עם זאת, רבים מתחילים בשימוש בקטע האמצעי של כנף העוף או הירך. בקטע האמצעי מוסרת אחת משתי העצמות, והבשר שעל שני הקטעים נדחק לקצה אחד של העצם. אלו מצופים לאחר מכן בבלילה אדומה פיקנטית שמרכיביה העיקריים כוללים אבקת צ'ילי אדום וכורכום. לאחר מכן, העוף המצופה מושרה במרינדה למשך כמה שעות. העוף הכבוש בצורה זו בדרך כלל מטוגן בשמן עמוק, אבל בחירה ידועה נוספת כוללת אפייה. העצם החשופה עטופה לפעמים ברדיד אלומיניום.

== קישורים חיצוניים ==

== הערות שוליים ==

קטגוריה:מתאבנים
קטגוריה:טיגון עמוק
הופר (מיקרו-ארכיטקטורה)

אדמירל גרייס הופר, שעל שמה כינוי הארכיטקטורה
הופר (באנגלית: Hopper) היא מיקרו-ארכיטקטורת יחידת עיבוד גרפית (GPU) שפותחה על ידי Nvidia. היא מיועדת למרכזי נתונים ומקביל לעדה לאבלייס.

ארכיטקטורת הופר, שנקראה על שם מדענית המחשב ואדמירל משנה של צי ארצות הברית גרייס הופר, הודלפה בנובמבר 2019 ונחשפה רשמית במרץ 2022. היא משפרת את קודמיו, מיקרו-ארכיטקטורות טיורינג ואמפיר, הכולל מעבד מרובה סטרימינג חדש ומערכת זיכרון מהירה יותר.

== ארכיטקטורה ==
ה-Nvidia Hopper H100 מיושם באמצעות תהליך TSMC 4N עם 80 מיליארד טרנזיסטורים. הוא מורכב מעד 144 מעבדי זרימה מרובים. ב־SXM5, Nvidia Hopper H100 מציע ביצועים טובים יותר מאשר PCIe.

=== מולטיפרוססור לסטרימינג ===
מעבדי הסטרימינג של הופר משפרים את המיקרו-ארכיטקטורות טיורינג ואמפיר, אם כי המספר המרבי של "ווארפים" בו-זמניים לכל מעבד זרימה (SM) נשאר זהה בין ארכיטקטורות אמפיר והופר, 64. ארכיטקטורת הופר מספקת מאיץ זיכרון Tensor (TMA), התומך בהעברת זיכרון אסינכרוני דו-כיווני בין זיכרון משותף לזיכרון גלובלי. תחת TMA, יישומים עשויים להעביר עד טנסור 5D, כלומר טנסור בעל 5 ממדים. בעת כתיבה מזיכרון משותף לזיכרון גלובלי, ניתן להשתמש באופרטורים בהפחתה אלמנטית ובאופר סיביות, תוך הימנעות מרשמים והוראות SM תוך מתן אפשרות למשתמשים לכתוב קודי ווארפ מיוחדים. TMA נחשף באמצעות <code>cuda::memcpy_async</code> 

כאשר ממקבלים יישומים, מפתחים יכולים להשתמש באשכולות thread block. "בלוקי חוטים" אלה עשויים לבצע פעולות אטומיות בזיכרון המשותף של בלוקי חוטים אחרים בתוך האשכול שלו, הידוע גם בשם זיכרון משותף מבוזר. זיכרון משותף מבוזר עשוי לשמש SM בו-זמנית עם מטמון L2, כאשר משתמשים בו לתקשורת נתונים בין SMs, יכול לנצל את רוחב הפס המשולב של זיכרון משותף מבוזר ו-L2. גודל האשכול הנייד המרבי הוא 8, למרות שה-Nvidia Hopper H100 יכול לתמוך בגודל אשכול של 16 על ידי שימוש בפונקציה <code>cudaFuncAttributeNonPortableClusterSizeAllowed</code>, במחיר של מספר מופחת של בלוקים פעילים. עם L2 multicasting וזיכרון משותף מבוזר, רוחב הפס הנדרש לקריאה וכתיבה בזיכרון בגישה אקראית מצטמצם.<ref name="NVIDIAVid"></ref>

הופר כולל תפוקה משופרת של פורמט נקודה צפה (FP32) ברמת דיוק בודדת עם פי שניים יותר פעולות FP32 למחזור לכל SM מאשר קודמו. בנוסף, ארכיטקטורת הופר מוסיפה תמיכה בהוראות חדשות, כולל אלגוריתם Smith–Waterman. כמו אמפר, אריתמטיקה של TensorFloat-32 (TF-32) נתמכת. דפוס המיפוי עבור שתי הארכיטקטורות זהה.

== לקריאה נוספת ==
* 
* 
* 

== הערות שוליים ==

קטגוריה:Nvidia
קטגוריה:ארכיטקטורת מחשב
ספירידוש

ספירידוש (ברומנית spiriduș) הוא יצור אגדי במיתולוגיה רומנית. היצור לובש צורה של שדון זעיר או אפרוח או אפילו יצור בלתי נראה. הספירידוש מביא לאדם אליו הוא קשור את כל המזלות שבעולם. אפשר להשיג ספירידוש בדרכים שונות - הדרך השכיחה ביותר היא רכישה לתקופה מוגבלת עבור סכום של מה בכך. מי שמעוניין למכור אותו קושר אותו במטפחת חדשה ושם אותו בכיס, אך לא כולו, מרביתו נשאר תלוי מחוץ לכיס. המעוניין לרכוש אותו מושך את המטפחת ומשליך על הארץ או שם במקום המטפחת שני מטבעות.

לעיתים משיגים את הספירידוש מביצה. צריך לחפש ביצה עזובה של תרנגולת שחורה. את הביצה מזהים סכך שהיה קטנה מביצים רגילות. את הביצה צריך להחזיק תחת בית השחי שלושה עד שישה שבועות ומה שייצא ממנה זה הספירידוש. את הספירידוש צריך לשמור בכלי חרס ולאכילו בלחם ללא כרום ואגוזים.

הקוסמים והמכשפות נעזרים בספירידוש לקסמים וכישופים.

== לקריאה נוספת ==
* [https://mythologica.ro/spiridusii-in-mitologia-romaneasca/ SPIRIDUSII IN MITOLOGIA ROMANEASCA] 

==הערות שוליים==

קטגוריה:מיתולוגיה רומנית
אליס אלדרדג'

אליס אלדרדג' (באנגלית: Alice Alldredge; נולדה ב-1 בפברואר 1949) היא ביולוגית ימית ואוקיינוגרפית אמריקאית שמחקרה עוסק בשלג ימי, פלנקטון, חלקיקי הג'ל TEP במי ים, ובמחזור הפחמן. מחקרה נערך במעבדתה באוניברסיטת קליפורניה, סנטה ברברה ובשיתוף עם רשת בפולינזיה הצרפתית.

== ביוגרפיה ==
אליס לואיס אלדרדג' נולדה ב־1949 בדנוור, קולורדו, ארה<nowiki>ב. בזמן שאביה, שהיה מהנדס כימי, הכניס אותה למדע, אלדרדג'</nowiki> מספרת שאמה הספרנית הייתה המודל לחיקוי האמיתי, שלימדה אותה שאישה יכולה לעשות כל מה שתרצה <ref></ref>. לאחר שהשלימה תואר ראשון בביולוגיה בקארלטון קולג' בשנת 1971, היא המשיכה לדוקטורט באוניברסיטת קליפורניה-דייוויס ב־1975. לאחר קבלת הדוקטורט המשיכה ישירות למחקר פוסט-דוקטורנט במכון האוסטרלי למדעי הים אותו השלימה בין השנים 1975-1976<ref name=":0"></ref>

בשנת 1976, אלדרדג' הצטרפה לפקולטה של אוניברסיטת קליפרוניה, סנטה ברברה. שם ביצעה מחקרים על שלג ימי הנוצר מאצות, חיידקים, חומרי צואה ופסולת. השלג יכול לקחת שבועות לשקוע לקרקעית האוקיינוס, שם הוא מהווה מקור מזון עיקרי לפלנקטון. היא מצאה ששלג ימי שוקע במהירות המספיקה לספק כמויות משמעותיות של פחמן אורגני לאוקיינוס. מחקרים אלה וגילויה של חלקיקי הג'ל TEP (Transparent Exopolymer Particles) שקריטיים להיווצרות שלג ימי תרמו להבנת מאפייניו, המשמעות האקולוגית שלו וקידמו באופן משמעותי את התחום<ref></ref>.

מחוץ לעולם המדעי, אליס אלדרדג' מתעסקת במדיטציה מעל ל-25 שנים. היא מובילה קבוצת מדיטציה בסנטה ברברה, קליפורניה וקבוצת ישיבה באוניברסיטת קליפורניה, בהן היא מלמדת מדיטצית מיינדפולנס<ref></ref>.

אליס אלדרדג' נבחרה להיות עמיתה ב (AAAS) ב־1990 וב (AGU) ב-1998. היא חלקה את מדליית הזהב של פרס הנרי בריאנט ביגלו עם דוקטור ב־1992. ב־1996, היא קיבלה את פרס ההוראה במדע מאוניברסיטת קליפורניה, סנטה ברברה ומקארלטון קולג' ב־2011 המכירים במצוינותה בהוראה. אלדרדג' זכתה בפרס ג. אוולין האצ'ינסון מ (ASLO) ב־2008, אשר מכיר במצוינות בתחומים אלה.<ref name=":0" />

אלדרדג' הייתה אחראית התכנית לתואר שני במדע ימי באוניברסיטת קליפורניה, סנטה ברברה בין השנים 1995–2004, ואחראית מחלקת האקולוגיה, אבולוציה, ומדע ימי משנת 2004. מאז שנת 2005, אליס אלדרדג' חוקרת ב־LTER (Long Term Ecological Research) שנערך ב, פולינזיה הצרפתית העוקב בין השאר אחרי איכות המים, קצב גדילת פלנקטון, רמות הבקטריה במים, ומהירות שקיעת חלקיקים במים<ref></ref>.

== קישורים חיצוניים ==
* [https://www.youtube.com/watch?v=qB8o8cGlur0 אליס אלדרדג' מקבלת את פרס ג. אוולין האצ'ינסון] מ־ASLO
* [https://www.eemb.ucsb.edu/people/emeriti/alldredge אליס אלדרדג'] באתר אוניברסיטת קליפורניה, סנטה ברברה
* פרסומים של [https://scholar.google.com/citations?hl=en&user=SG5c300AAAAJ אליס אלדרדג'] בגוגל סקולר

== הערות שוליים ==

קטגוריה:ביולוגיה ימית
קטגוריה:ביולוגיות אמריקאיות
קטגוריה:בוגרות מכללת קרלטון
קטגוריה:בוגרי מכללת קרלטון
קטגוריה:בוגרות אוניברסיטת קליפורניה בדייוויס
קטגוריה:בוגרי אוניברסיטת קליפורניה בדייוויס
קטגוריה:אוקיינוגרפיה
קטגוריה:סגל אוניברסיטת קליפורניה בסנטה ברברה
קטגוריה:אמריקאיות שנולדו ב-1949
קטגוריה:אמריקאים שנולדו ב-1949